Medicare មានអត្ថប្រយោជន៍ច្រើនទៀត

Medicare គឺជាប្រព័ន្ធថែទាំសុខភាពរបស់ប្រទេសអូស្ត្រាលី ដែលផ្តល់ឱ្យប្រជាជនអូស្ត្រាលីទាំងអស់ទទួលបានសេវាសុខភាពដ៏ធំទូលាយក្នុងតម្លៃទាប ឬដោយមិនគិតថ្លៃ។

ចាប់ពីការទៅជួបវេជ្ជបណ្ឌិតពិនិត្យរោគទូទៅ (GP) ទៅការថែទាំនៅមន្ទីរពេទ្យ Medicare ធានាថាមនុស្សគ្រប់រូបអាចទទួលបានជំនួយផ្នែកវេជ្ជសាស្រ្តដែលពួកគេត្រូវការ នៅពេលដែលពួកគេត្រូវការ។

# តើ Medicare មានន័យយ៉ាងណាដែរសម្រាប់អ្នក

Medicare កំពុងត្រូវបានពង្រឹងដើម្បីធ្វើឱ្យប្រាកដថា ប្រជាជនអូស្ត្រាលីមានលទ្ធភាពកាន់តែប្រសើរក្នុងការទទួលបានការថែទាំសុខភាព ការថែទាំបន្ទាន់ និងសេវាសុខភាពផ្លូវចិត្តដែលមានតម្លៃសមរម្យ។

# Medicare មានន័យថា អ្នកអាចចូលប្រើ៖

* សេវានានាដោយមិនគិតថ្លៃ ឬមានតម្លៃទាបជាង ពីវេជ្ជបណ្ឌិត និងអ្នកជំនាញសុខភាពផ្សេងទៀត
* ការថែទាំសុខភាពផ្លូវចិត្តដោយមិនគិតថ្លៃ ឬមានតម្លៃទាបជាង
* ការថែទាំបន្ទាន់ ដើរចូលដោយមិនគិតថ្លៃ តាមរយៈបណ្តាញដែលកំពុងរីកចម្រើននៃគ្លីនិកថែទាំបន្ទាន់ Medicare (Medicare Urgent Care Clinics)
* ការចំណាយមួយផ្នែក ឬទាំងអស់នៃសេវាសុខភាពមាត់ធ្មេញជាទូទៅមួយចំនួនសម្រាប់កុមារដែលមានសិទ្ធិទទួល ក្រោមគម្រោងអត្ថប្រយោជន៍ថែទាំសុខភាពមាត់ធ្មេញសម្រាប់កុមារ។

ក៏មានអត្ថប្រយោជន៍ Medicare ជាច្រើនទៀតផងដែរ។ ដើម្បីស្វែងយល់បន្ថែម សូមចូលទៅកាន់គេហទំព័រ Services Australia (សេវាកម្មអូស្ត្រាលី) (https://www.servicesaustralia.gov.au) ។

# ទទួលបានអត្ថប្រយោជន៍ច្រើនបំផុតពី Medicare

## នេះជារបៀបដែលអ្នកអាចទទួលបានអត្ថប្រយោជន៍ច្រើនបំផុតពី Medicare៖

## ចុះឈ្មោះក្នុង Medicare៖

* ឈ្មោះតាមអនឡាញតាមរយៈ myGov (https://my.gov.au/)
* បំពេញទម្រង់បែបបទចុះឈ្មោះ Medicare (https://www.servicesaustralia.gov.au/ms004) ហើយដាក់ស្នើទម្រង់បែបបទ និងឯកសារគាំទ្ររបស់អ្នកតាមប្រៃសណីយ៍ ឬអ៊ីមែល ឬ
* អញ្ញើញទៅកាន់មជ្ឈមណ្ឌលសេវាកម្ម Services Australia (https://findus.servicesaustralia.gov.au/)។

## ចូលប្រើការថែទាំនៅពេលណា និងកន្លែងណាដែលអ្នកត្រូវការវា៖

* GP អ្នកឯកទេស និង ការណាត់ជួបសុខភាពតាមទូរសព្ទ៖ ពិនិត្យមើលថាតើអ្នកផ្តល់សេវារបស់អ្នក ផ្តល់ជូនការគិតថ្លៃព្យាបាលផ្ទាល់ពីរដ្ឋឬអត់។ ប្រសិនបើពួកគេមិនផ្តល់ជូនទេ អ្នកនឹងត្រូវបង់ថ្លៃសេវា ហើយបន្ទាប់មកធ្វើការទាមទារពី Medicare។ អ្នកក៏អាចសួរថាតើ GP ឬអ្នកឯកទេសរបស់អ្នកផ្តល់ជូនការប្រឹក្សាតាមទូរសព្ទ ឬវីដេអូឬអត់សម្រាប់ភាពងាយស្រួល ប្រសិនបើអ្នកមានសិទ្ធិទទួល។
* អញ្ញើញទៅកាន់គ្លីនិកថែទាំបន្ទាន់ Medicare៖ ចូលប្រើការថែទាំ ដើរចូលដោយមិនគិតថ្លៃ សម្រាប់ការថែទាំបន្ទាន់ ប៉ុន្តែមិនគំរាមកំហែងដល់អាយុជីវិត។

## ចូលប្រើការគាំទ្រសម្រាប់សុខុមាលភាពរបស់អ្នក៖

* អញ្ញើញទៅកាន់មជ្ឈមណ្ឌលសុខភាពផ្លូវចិត្ត Medicare៖ ការគាំទ្រ ដើរចូលដោយមិនគិតថ្លៃ អាចរកបានសម្រាប់សុខភាពផ្លូវចិត្ត និងសុខុមាលភាពនៅទូទាំងប្រទេសអូស្ត្រាលី។

## ចូលប្រើការគាំទ្រសុខភាពមាត់ធ្មេញសម្រាប់កុមារ៖:

* កុមារដែលមានសិទ្ធិទទួល អាចចូលប្រើគម្រោងអត្ថប្រយោជន៍ថែទាំសុខភាពមាត់ធ្មេញសម្រាប់កុមារ ដើម្បីគ្របដណ្តប់ថ្លៃចំណាយមួយផ្នែក ឬទាំងអស់នៃសេវាសុខភាពមាត់ធ្មេញជាទូទៅ។

# ការយល់ដឹងអំពីអត្ថប្រយោជន៍ Medicare

អត្ថប្រយោជន៍នានាដែលអ្នកទទួលបានពី Medicare គឺផ្អែកលើបញ្ជីថ្លៃសេវាកំណត់ដោយរដ្ឋាភិបាលអូស្ត្រាលី ដែលហៅថា តារាងអត្ថប្រយោជន៍វេជ្ជសាស្ត្រ (MBS)។ អ្នកផ្តល់សេវាថែទាំសុខភាពរបស់អ្នក អាចជ្រើសរើសគិតថ្លៃសេវាច្រើនជាងថ្លៃសេវា MBS។

អត្ថប្រយោជន៍ Medicare គឺជាចំនួនទឹកប្រាក់ដែលអ្នកទទួលបានមកវិញពី Medicare នៅពេលអ្នកទាមទារសម្រាប់ថ្លៃសេវាវេជ្ជសាស្រ្ត។

មធ្យោបាយលឿនបំផុតដើម្បីទាមទារអត្ថប្រយោជន៍ Medicare របស់អ្នក គឺនៅការិយាល័យវេជ្ជបណ្ឌិតរបស់អ្នកភ្លាមៗបន្ទាប់ពីអ្នកបង់ប្រាក់។

* ប្រសិនបើវេជ្ជបណ្ឌិតរបស់អ្នកគិតថ្លៃព្យាបាលផ្ទាល់ពីរដ្ឋ វាមានន័យថា Medicare គ្របដណ្តប់ថ្លៃសេវាដែលអ្នកបានទទួល ហើយអ្នកមិនបង់ប្រាក់អ្វីទាំងអស់។
* ប្រសិនបើវេជ្ជបណ្ឌិតរបស់អ្នកមិនផ្តល់ជូនការគិតថ្លៃព្យាបាលផ្ទាល់ពីរដ្ឋទេ អ្នកនៅតែអាចធ្វើការទាមទារពី Medicare បន្ទាប់ពីអ្នកបង់ថ្លៃសេវាពេញ។ ប្រសិនបើអ្នកផ្តល់សេវាថែទាំសុខភាពរបស់អ្នកគិតថ្លៃច្រើនជាងអ្វីដែល Medicare គ្របដណ្តប់ នោះអ្នកនឹងចាំបាច់ត្រូវបង់ថ្លៃចំណាយពីហោប៉ៅ។

# តើអ្នកណាអាចចូលប្រើ Medicare?

# អ្នកមានសិទ្ធិទទួលបាន Medicare ប្រសិនបើអ្នករស់នៅក្នុងប្រទេសអូស្ត្រាលី ហើយអ្នក៖:

* ជាពលរដ្ឋអូស្ត្រាលី ឬនូវែលសេឡង់
* ជាអ្នកស្នាក់នៅក្នុងប្រទេសអូស្ត្រាលីអចិន្ត្រៃយ៍
* កំពុងដាក់ពាក្យសុំស្នាក់នៅអចិន្ត្រៃយ៍ (លក្ខខណ្ឌនានាត្រូវអនុវត្ត)
* ជាអ្នកស្នាក់នៅបណ្តោះអាសន្នដែលគ្របដណ្តប់ដោយបទបញ្ជារបស់ក្រសួង
* ជាពលរដ្ឋ ឬអ្នករស់នៅអចិន្ត្រៃយ៍នៃកោះ Norfolk, កោះCocos (Keeling), កោះគ្រីស្ទម៉ាស (Christmas) ឬកោះ Lord Howe។

អ្នកក៏មានសិទ្ធិទទួលបាន Medicare ដែរ ប្រសិនបើអ្នកកំពុងទស្សនាប្រទេសអូស្ត្រាលីពីប្រទេសដែលមានកិច្ចព្រមព្រៀងថែទាំសុខភាពទៅវិញទៅមក (លក្ខខណ្ឌនានាត្រូវអនុវត្ត)។

# ព័ត៌មានបន្ថែម

ដើម្បីស្វែងយល់បន្ថែមអំពីរបៀបដែល Medicare អាចជួយអ្នក សូមចូលទៅកាន់គេហទំព័រ medicare.gov.au/stronger (http://medicare.gov.au/stronger)។